USA er i sandhed landet, hvor alting kan ske.

På grund af stanken af urin er et bolig-kompleks i Massachusetts blevet evakueret. Det viste sig, at en af beboerne var i fuld gang med at koge urinen i sit køkken.

Ejeren af komplekset kan berette, at beboeren tillige havde adskillige glas med urin stående i sin lejlighed.

Vicebrandinspektør Lindsay Stromgren siger til nyhedsbureauet AP, at stanken kom fra urinen og nogle kemikalier.

Det er uklart, hvad manden ønskede at producere. Han er dog ikke sigtet for nogen lovovertrædelser endnu.

Et rengøringsfirma er draget af med kemikalierne og de øvrige beboere har atter fået lov til at vende tilbage til deres lejligheder.